*Poštovane kolegice i kolege,*

U sklopu Velike smotre matematičkog znanja udruga Centar znanja sa suorganizatorom Osnovnom školom Lipik organizira

 Treći festival matematike u Lipiku u petak, 15.5.2014. godine. Početak se predviđa u 12 sati.

I ove godine priprememo bogat program.

1. Bit će organizirano EKIPNO NATJECANJE za učenike osnovnih škola u tri kategorije.

U **kategoriji „34“**: u svakoj ekipi može biti najviše tri učenika iz četvrtog razreda. Preostali učenik mora biti iz nižih razreda.

Uključuje gradivo četvrtog razreda (osim kocke i kvadra) te gradivo prethodnih razreda.

U **kategoriji „56“**: u svakoj ekipi može biti najviše tri učenika iz šestog razreda. Preostali učenik mora biti iz nižih razreda.

Uključuje gradivo šestog razreda (osim četverokuta) te gradivo prethodnih razreda.

U **kategoriji „78“**: u svakoj ekipi može biti najviše tri učenika iz osmog razreda. Preostali učenik mora biti iz nižih razreda.

Uključuje gradivo cijele osnovne škole iz matematike osim okruglih geometrijskih tijela (valjak, kugla, stožac ). Vrijeme natjecanja je 90 minuta. Svaka osnovna škola prijavljuje proizvoljan broj ekipa. Ekipu predstavljaju 4 učenika.

1. Organizirat će se i pojedinačna natjecanje u pet specijalizirane kategorije.

*PRVA KATEGORIJA - KUP: “NAJBOLJI RJEŠAVATELJ RAČUNA”*

Pravo sudjelovanja imaju učenici osnovnih škola koji pohađaju četvrti razred osnovne škole.

*DRUGA KATEGORIJA - KUP: “NAJBOLJI RJEŠAVATELJ RAČUNA I RAZLOMAKA JEDNAKIH NAZIVNIKA”*

Uključuje proširivanje i skraćivanje razlomaka. Pravo sudjelovanja imaju učenici osnovnih škola koji pohađaju peti razred osnovne škole.

*TREĆA KATEGORIJA - KUP: “NAJBOLJI RJEŠAVATELJ LINEARNIH JEDNADŽBI”*

Pravo sudjelovanja imaju učenici šestog razreda osnovnih škola.

Zadatci će biti sastavljeni prema gradivu šestog razreda uključujući dvojne razlomke i decimalne brojeve.

*ČETVRTA KATEGORIJA - KUP: “NAJBOLJI RJEŠAVATELJ SUSTAVA LINEARNIH JEDNADŽBI”*

Pravo sudjelovanja imaju učenici osnovnih škola koji pohađaju sedmi razred osnovne škole.

*PETA KATEGORIJA - KUP: “NAJBOLJI RJEŠAVATELJ ALGEBARSKIH IZRAZA”*

Pravo sudjelovanja imaju učenici osnovnih škola koji pohađaju osmi razred osnovne škole.

Algebarski razlomci nisu uključeni.

Vrijeme trajanja za sve pojedinačne kupove je 60 minuta.

1. Uz natjecanja će biti i drugih prigodnih događanja: smotra učeničkih matematičkih plakata, izložba geometrijskih pokusa i zanimljiva predavanja.

Rok prijave za sve aktivnosti je 30.4.2015., a participacija po ekipi je 190 kuna, a za četvrtu i ostale ekipe iste škole participacija je 170 kuna.

U toku Festivala matematike će se održati i  *SMOTRA UČENIČKIH MATEMATIČKIH PLAKATA.*

**Plaćanje je isključivo uplatom na žiro račun.**

**Više infomacija možete vidjeti na** [**www.cezna.hr**](http://www.cezna.hr/)**, gdje su već objavljeni pravilnici.**

Sve dodatne informacije možete dobiti ako pošaljete mail na adresu: fmlipik@gmail.com ili na mobitel broj

092 285 8922 ( preporučam upit sms porukom ).